Turustuskanal

Turustuskanal on üks paljudest meetoditest, mida kasutatakse ettevõtte toodete või teenuste müümiseks ehk turustuseks. Turustuskanalid jagunevad laialt kaheks: otsene ja kaudne. Otseses kanalis ostab tarbija otse tootjalt. Kaudses kanalis aga läbib kaup enne tarbijani jõudmist mitu etappi (jaemüüjad, hulgimüüjad jm). Kaudseid kanaleid kasutatakse tavaliselt igapäevaste kaupade puhul. Kaudsed kanalid jagunevad omakorda kolmeks tasandiks lähtudes sellest, kui palju on vahendajaid tootja ja tarbija vahel. Esimene kanal. Edasimüüjad ostavad tootjalt tooteid ja müüvad neid klientidele. Kõige paremini toimib esimene turustuskanal tootjatel, kes toodavad tarbekaupu (näiteks riideid, jalanõusid, mööblit jne). Teine kanal. Hulgimüüjad ostavad tootjatelt suurtes kogustes kaupa. Seejärel pakendavad kauba ise väiksemateks kogusteks ning müüvad edasi jaemüüjatele, kes omakorda müüvad kauba klientidele. Seda kanalit kasutatakse laialt saadavate kaupade puhul. Kolmas kanal. Selles kanalis kasutatakse lisaks hulgi- ja jaemüüjale ka kolmandat osapoolt, kes osaleb müügiprotsessis. Suures osas on need kullerid, kes transpordivad kaupa nendele inimestele ja ettevõtetele, kes on tellimuse sisse andnud kas e-poes või muul viisil. Tänapäeval on kasutusel ka pakiautomaadid, kuhu kullerid paki hoiule viivad ning inimene saab sellele järgi minna vabalt valitud ajal. Turustuskanalid peaksid piirama tehingute arvu, mida tooted läbivad enne, kui nad jõuavad lõpp-punkti. Hulgimüüjad ja jaemüüjad tellivad soodsamalt suurtes kogustes tehastelt tooteid ja müüvad seejärel üksikuid tooteid kallimalt lõpptarbijale. Kanalites olevad vahendajad teevad erinevaid valikuid, mis tähendab, et nad toovad tarbijateni erinevaid tooteid, andes tarbijale suure valikuvõimaluse. Turustuskanali põhiülesanne on kõrge tulusus. Transpordi ja hoiustamise võimalused, mis on samuti turustuskanali ülesanded, kasutatakse maksimaalselt ära, minimaalsete kulutustega. Hulgimüüjad ja jaemüüjad katsetavad erinevaid müügikohti ja sihtgruppe, et viia toode sinna, kus on selle järele nõudlus. Vahendajad tavaliselt pakuvad tootele rohkem väärtust. Tavapärane lisandväärtus turustuskanalitel on see, et nad jagavad riski tootjaga. Sellepärast on tootjatel huvi müüa massidesse, suurtes kogustes, kuid jaemüüjatel on ainult kindla toote müügi vastu huvi. Turustuskanali liikmed tegelevad ka lõpptarbijatega suhtlemisega, sellega seoses on nad ka osaliselt vastutavad reklaamimise eest. Turustuskanalid tekitavad ühenduse tootja ja tarbija vahel. Turustuskanal aitab ka tootjale tulu tagastada ehk saada kliendi tagasisidet. Valitud turustuskanali liikmed peaksid järgima neid kolme funktsiooni mis peaks mõjutama tootja valikut, kas kasutada või mitte kasutada neid nende kanalites. Turustuskanali liikmete rolli suurus teeb kindlaks turustuskanali taseme. Kui kaubad on valmis toodetud, peab neid kaupu suunama tarbimisse. Sel teekonnal liiguvad kaubad füüsiliselt tootmisest tarbimisse. Selline kaupade liikumine on tajutav, kui kaubad liiguvad kaugel asuvatest tootmisasukohtadest turule. Näiteks paljud luksusautod nagu Porsche, mis pole toodetud Indias, liiguvad oma tehastest lõplikute ostjateni  kasutades selleks “keerulisi vahendeid” või “teekonda turuni”, mis kaasneb toote päritoluriigi vahendajast ja toote müügi riigi vahendajast. Seda teekonda kutsutakse tihti ka langevaks teekonnaks. Peale toodete füüsilise teekonna, on selles protsessis ka teisi teekonna vooge. Koos toodete füüsilise liikumisega, vahepeal ka kaupade pealkiri/tiitel kandub üle ühelt vahendajalt teisele. Seda juhul, kui kaupade omandiõigus samuti kandub üle. Näiteks ettevõtted müüvad oma kaupu hulgimüüjatele, kes omakorda müüb sama toodet jaemüüjale. Siin liigub tiitel tootja poolt tarbija suunas. Püüe tooteid edutada oma klientidele, turustuskanali partnerite poolt, tuntakse kui reklaamvoogu. Nagu iga teine turundusüksus, turustuskanali partnerid samuti kasutavad mitmekesiseid reklaamvahendeid kaasa arvatud reklaam, müügi edendamine ja personaalne ehk näost näkku müük. Näiteks hulgimüüjad sageli pakuvad lisatasu ja hulgaliselt allahindlusi jaemüüjatele, kes ostavad nende käest suuremaid koguseid. Turustuskanalis informatsioonivoog võib võtta nii kasvava või langeva vormi. Informatsiooni, mis liigub kasvava kanali liikmete poolt on suure osatähtsusega, sest see sisaldab lähteandmeid, kuidas turundust on võimalik paremaks muuta. Näiteks kuidas tarbijad reageerivad uuele automudelile võib jõuda tootjateni läbi vahendusfirma, kus ostjad suhtlevad müügipersonaliga. Kuna vahendajad on väga lähedased tarbijatega, on vahendajatel parem juurdepääs tagasisidele ja klientide soovile. Informatsioon liigub ka vahendajalt kliendile. Kuna vahendajad on oma ala spetsialistid, aitavad nad klientidel teha paremaid ja teadlikumaid ostuvalikuid. Kuna toode liigub tootjalt tarbijale, siis raha liigub vastupidises suunas. Raha, mille klient tasus müügi hetkel liigub tagasi sinna, kust tooted algselt pärinevad. Rahaline voog turustuskanalites on kasvav. "Distribution Channel". Investopedia. 14. aprill 2019. Vaadatud 3.03.2020. "Distribution Channels – Definition, Types, & Functions". 29. august 2018. Vaadatud 26.02.2020. Anastasia Belyh (18. november 2018). "4 Types of Distribution Channels in Marketing". CLEVERISM. Vaadatud 03.03.2020. "What is Distribution Channel?". Vaadatud 01.03.2020.